MRK ondersoek riool in Naboomspruit | Maroela Media
Riool vloei in Naboomspruit. (Foto: Verskaf)
Die Menseregtekommissie (MRK) ondersoek nou ook 'n klag van rioolwater wat in 'n woonbuurt in Mookgophong (Naboomspruit) vloei.
Die VF Plus het 'n klag by die MRK ingedien teen die Modimolle-Mookgophong-munisipaliteit oor die besoedeling van die omgewing deur rioolwater wat uit 'n rioolaanleg in 'n woonbuurt van Naboomspruit vloei.
Die MRK het Dinsdag saam met die VF Plus en AfriForum die gebiede wat geraak word, besoek. "Die MRK het die VF Plus verseker dat hy terugvoer aan die party sal gee nadat die saak ondersoek is en daar met die munisipaliteit geskakel is," sê Marcelle Maritz, VF Plus se provinsiale leier in Limpopo.
Die MRK het ook aan die munisipaliteit opdrag gegee dat giftige afvalstowwe wat buite die rioolaanleg opgaar, binne 'n week verwyder moet word. "Die afvalstowwe hou 'n groot gesondheidsrisiko vir die gemeenskap in," sê Maritz.
Maroela Media het vroeër ook berig dat die MRK die vloei van suiwer riool in die Krokodilrivier ondersoek. Dié ondersoek is nog nie voltooi nie.
Die VF Plus sal aanhou baklei vir gemeenskappe se reg om in 'n onbesoedelde en veilige omgewing te woon en werk.
Weet jy – glo dit moet ook gedoen word – maar op die oomblik is a;l wat die Politieke leiers doen – klagte le – daar is net geen 1 meer wat geod doen vir die Publiek nie. Ja die mense kan nie so bly nie =- maar hoelank moet ons nog tevrede wees met die Korrupte Regering – Dit gaan ent aan en aan en aan. Deregisteer ANC van die Politieke lys af want hulle is so korrupt dat daar net nie meer na die mense van Suid Afrika gekyk kan word nie. Dis net klagtes en klagtes en… Lees meer »
Wat van die riool wat in weggooidoeke langs woonbuurte lê?
Spoel daar sekere politici in Naboomspruit?
Skep dit in emmers en gaan sit in die raadslede se kantore .
Dis droog. Plant julle mielies en draai daai bemesting-water soontoe. Moet dit liefs net nie vir skottelgoedwas gebruik nie hoor.